Collateral (cinta)

:*Iste articlo ye sobre una cinta estausunidense de cine negro d'acción y d'intriga estrenada en 2004; ta atros usos, se veiga *'Collateral***.

***Collateral*** (títol orichinal en [[Idioma anglés|anglés]], en [[Idioma aragonés|aragonés]] ***Colateral**', estrenada en Aragón con o suyo títol orichinal) ye una cinta de cine estausunidense de cine negro d'acción y intriga estrenada l'anyo 2004, dirichida por Michael Mann seguntes un guión orichinal de Stuart Beattie, con una banda sonora orichinal de James Newton Howard, una dirección de fotografía de Dion Beebe y Paul Cameron y una producción cinematografica de Michael Mann y Julie Richardson ta las productoras *[[Parkes/MacDonald Productions]]*, *[[Edge City]]* y *[[Forward Pass]]*. Conta con un elenco d'o cual en fan parte, entre d'atros actors, Tom Cruise, Jamie Foxx, Jada Pinkett Smith, Mark Ruffalo, Peter Berg, Bruce McGill, Irma P. Hall, Barry Shabaka Henley, Klea Scott, Javier Bardem, Emilio Rivera, Thomas Rosales, Jr., Jason Statham y Paul Adelstein.

*Max Durocher* treballa como taxista de nueiz en Los Angeles y lo suyo suenio ye de guardar ta reunir prous diners ta montar una empresa de limusinas de luxo. Bel día leva coo pasachera a *Annie Farrell*, una fiscal, y ista, ganada por a simpatía de *Max*, li da la suya tarcheta de visita ta que la clame. Lo siguient pasachero que transporta ye *Vincent*, qui explica que ye en Los Angeles nomás que por una nueit, ta zarrar un tracto immobiliario, y remata por contractar os suyos servicios por toda la nueit, en veyer l'alta capacidat profesional de *Max*. En o suyo primer estache, un cadavre caye dende l'alto sobre lo suyo taxi, y bien luago para cuenta que ye *Vincent* qui l'ha matau. *Vincent* reconoix que treballa como asasino por encargo, y que l'han contractau ta fer bels asasinatos ixa nueit en Los Angeles. Obliga a *Max* a amagar o cadavre en o maletero de l'auto y a continar levando-lo a cometer mas asasinatos, encara que plega de fuyir-ne de contino. *Ray Fanning*, un Policía d'a ciudat, bien luego descubre que las victimas son todas testigos en un caso criminal y deduz que se tracta d'asasinatos por encargo. Tanimientres, por una serie de circumstancias ye lo solo policía en o creyer que l'asasino ye *Max*, como bellas circumstancias parixen indicar, so que una tercera persona. En un d'os lugars a on ha de fer un asasinato, un club nocturno, *Vincent* mata a lo policía *Ray*, y *Max*, en fuyir, emplasta deliberadament l'auto. Dimpués de l'accident, veye accidentalment o portátil de *Vincent* y descubre que la siguient y zaguer victima ye *Annie*, la fiscal que li heba dau a suya tarja de visita, y corre enta la suya casa ta salvar-la.

A cinta s'ambienta en Los Angeles (California) en a suya epoca actual (2004) y las suyas escenas se filmoron en Culver City, El Segundo, Long Beach, Los Angeles, Pico Rivera y Redondo Beach en California.

Ye una cinta que ha recibiu cuantos premios y nominacions, en destacando dos nominacions a los Premios Oscar en a suya 77ena edición (Millor Actor Segundario y Millor Montache), un Premio BAFTA (Millor Fotografía) y atras cinco nominacions (Millor Director, Millor Guión Orichinal, Millor Actor Segundario, Millor Montache y Millor Soniu) en a suya 58<sup>ena edición</sup>, y una nominación a los Premios Globos d'Oro en a suya 62<sup>ena</sup> edición, a lo Millor Actor Segundario.

## Elenco

## Se veiga tamién
* Cine en 2004.
* Cintas de 2004.

## Referencias